Die wurms wat vreet deur Camile | Bydraes | Woes - Kreatiewe platform vir Afrikaans
Titel: Die wurms wat vreet
Aantal woorde: 207
Datum gepubliseer: 17 Apr 2009
Ek wonder watter wurm vreet die meeste;
die twyfel of die wéét! Onsekerheid is die
onderhandelaar. Dit is die konstante
wedywering tussen feit en vermoede;
tussen verwysingsraamwerk en suspisie.
Nie een is noodwendig verkeerd nie, die
skaal tilt maklik na enige kant toe.
Dit is warm en koud, die vuurwarm vlam
van hoop en die koue werklikheid van wanhoop.
Geloof en ontnugtering, saam in een kooi. Dié
wedloop het ‘n vertrekpunt, maar die wenpaal
bly buite sig. Dit maak moeg en seer, roof jou van
alle oortuiging, stroop jou van jouself. Dit deins
nie terug vir gestalte of krag nie en trou emosie
en denke met mekaar. Dit vermink !
Die wéét se pyn is diep en verlammend, minder
stormagtig, maar fél. Dit verwyt en kla aan, bytel
weg,karring aanhoudend. Sy stem begin sag,
‘n fluweelagtige geprewel , totdat dit later deur
murg en been sny soos die yswind wat sy koue
van die bergtoppe afskep. Dit onder-handel nie,
dit oortuig, en as die pyn kom, is julle nie meer
vreemdelinge vir mekaar nie. Om een of ander
rede, is aanvaarding sagter,al is daar geen
bewyse, dis ‘n weet-ding,‘n voel-ding, soos ‘n
sonwarm spoelklip wat gemaklik en bekend in
jou gees kom lê.
Lees ander gedigte deur Camile
Die verwydering wat so in n huwelik insluip, is gewoonlik nie alleen nie n derde persoon skuil in die agtergrond , of die drankwalms . Gewoonlik is die vrou die lydende party, daarom het ek simpatie met vroue , Ek verstaan , Groete ,BERG
9 jaar 9 maande 1 week 12 ure oud
Hallo..............mag ek dalk help asb sonder dat jy viesword? Daar is fout met die ritme van jou werke en hul lees soos verhale eerder as gedigte. Lees asb werke van sterstof, ammiemoon, LUN.........tatta jy
9 jaar 11 maande 2 weke 1 dag 21 ure oud